CHIMPANSERNES RIGE
Der er gået nogle dage siden kampen mod Vest-gruppen.
Og Jackson er stadig skadet.
Men en alfahan må aldrig vise svaghed.
Jacksons styrke bliver bedømt.
For en alfahan er fysisk svaghed også politisk svaghed.
Og selv Jacksons nærmeste allierede lægger afstand til ham.
Abrams og Wilson øjner en mulighed.
For hver dag, der går, bliver Christines unge mere selvstændig.
Hun er stærk og adræt nok til at bevæge sig gennem kronetaget alene.
Det lader til, at hun viser sig.
Meget imponerende.
Jo længere hun er væk fra sin mor, desto større problemer kan hun få.
Og det er en turbulent tid.
Abrams og Wilson skrider til handling.
Jackson er blevet sendt på flugt for øjnene af hele gruppen.
Med Wilsons hjælp har Abrams vundet en stor sejr.
Og i skoven spredes nyheder hurtigt.
Vest-gruppen genkender panik og forvirring, når de hører det.
De fornemmer svaghed i Ngogo-gruppen.
Abrams skal nu træffe en beslutning.
Han har slået Jackson én gang, men det kostede ham dyrt.
Og opgaven er slet ikke gjort færdig.
Det kræver mere end et angreb at slippe af med en alfahan som Jackson.
Dyster om lederskab er farlige…
…både for alfahannen og udfordreren.
Og Abrams har tid nok.
Så han har forsonet sig med Jackson.
Der er våbenhvile.
Indtil videre.
Freden er midlertidigt genoprettet.
Så nu kan Ngogo-gruppen samles og slappe af.
For Gus ser livet lysere ud.
Han har tilbragt mere og mere tid sammen med Christine og hendes familie.
Christine har det godt med Gus, men hendes opmærksomhed er andre steder.
Gus er stadig en lavtrangerende teenager.
Peterson er derimod en fuldvoksen han med høj status.
Chimpanser ændrer sig med alderen. Men de mister aldrig lysten til at lege.
Eller behovet for at være tæt på hinanden.
Da våbenhvilen er på plads,
kan Jackson bruge tid for sig selv for at genvinde sin styrke.
Han hviler sig i udkanten af gruppen.
Der er næsten ingen chance for, at Jackson også plejer Gus.
Men enhver mulighed for at være sammen med alfahannen er et fremskridt.
Det trækker op til storm.
Jackson vender tilbage til gruppen for at søge ly.
Kraftig regn gør skoven farligere.
Det er sværere at se ting komme.
Det er Vest-gruppen.
Rollins og Damien nærmer sig.
Men denne gang er det Richmond, der leder angrebet.
Ngogo-chimpanserne har spredt sig,
og Jackson er efterladt alene.
Vest-gruppen er i overtal.
Jackson er omringet.
De andre hanner har hørt Jacksons skrig. De er på vej for at hjælpe.
Richmond har overmandet Jackson.
Vest-gruppen er drevet på flugt, men i forvirringen er Jackson forsvundet.
Jackson slap væk.
Men han er hårdt såret.
Han er stadig alfahan,
og selv nu kan han ikke udvise svaghed over for gruppen.
Så han trækker sig alene tilbage i skoven.
De fleste i gruppen ved ikke, hvad der skete under stormen.
Selv de chimpanser, som var der,
har ikke set Jackson, siden de blev adskilt.
Så livet fortsætter sin vante gang.
Men Peterson virker nervøs.
Han bevæger sig væk fra gruppen…
…og ind i skoven.
Jackson har været alene i et stykke tid.
Og hans skader heles ikke.
Jacksons styrke svækkes.
Men han er ikke alene mere.
Jacksons bortgang er enden på en æra i Ngogo.
I 32 år levede han her i skoven, og det var et rigt liv.
Han nåede til tops i den største chimpansegruppe nogensinde.
Og der blev han i seks lange år.
Men undervejs skabte han mange fjender.
Og det kostede ham livet.
Men en chimpanses historie ender ikke altid med dens død.
HERZOG, SYV ÅR GAMMEL
Jackson kæmpede bland andet for at blive alfahan for at føre sin slægt videre.
Og det lykkedes til fulde.
TOSHI, TI ÅR GAMMEL
Han efterlader sig otte unger.
Og Bartoli har lige født en ny han.
Han kan være Jacksons niende.
Når de vokser op, lever deres liv og selv får unger,
sikrer de, at Jacksons tilstedeværelse fortsat kan mærkes i Ngogo…
…længe efter han er væk.
I det sidste år har alt ændret sig i Ngogo.
Vest-gruppen har haft et hårdt, men succesrigt år.
Rollins og Damien har gjort deres arbejde.
Med deres hjælp har gruppen vundet nyt territorium,
og Vest-gruppen vokser.
Carson har født sin unge.
Og hun må tage det med ro, i det mindste et stykke tid.
Og Bergl…
…forsøger også at bidrage til at øge gruppens størrelse.
Selv Garbo har oplevet få år som det her.
Og da hendes lange liv nærmer sig en ende, ser det ud til at arvefølgen er sikret.
Hendes søn, Hutcherson, er stadig alfahan,
og hans bror, Richmond, har dræbt sin game rival, Jackson.
Men selvom gruppen trives, vil kun tiden vise, hvor stor en sejr det var.
Nu hvor Jackson er væk, skal Ngogo-gruppen have en ny alfahan.
Og en alfa, der ikke frygter Vest-gruppen, kan ændre magtbalancen i Ngogo.
Uanset hvad der sker, er der én chimpanse, der ikke oplever det.
Joya er snart voksen.
Og hun må forlade Ngogo.
Det er sådan, chimpansesamfund fornyer sig og forbliver sunde.
Unge hunner flytter mellem grupper for at starte deres egen familie.
Joya forlader alt og alle, hun har kendt.
Men et sted i skoven finder hun en ny gruppe, hvor hun kan skabe sig et liv.
DET CENTRALE NGOGO
Ngogo-gruppen har mistet sin alfahan.
Og hele gruppen skal tilpasse sig livet uden Jackson.
For Miles betyder det måske pension.
Han har kæmpet i årevis.
Så han har fortjent lidt ro.
Det kan blive begyndelsen på Abrams' æra.
Selvom intet er sikkert.
I Ngogo er magtspillet konstant.
Og allierede kan hurtigt blive rivaler, hvis der opstår en mulighed.
Det har været et hårdt år for Gus. Men han gav aldrig op.
Og endelig bliver han plejet af andre hanner.
Gus er ikke længere nederst i hierarkiet.
På trods af det sidste års uro og fare
er Christines unge nu blevet et år
og har fortjent sit navn.
Isobel.
Isobel er nu en del af gruppen.
Og hendes liv, hvad der end venter forude,
bliver en lille del af en større historie.
Chimpanser og deres forfædre har levet i Afrikas skove i millioner af år.
Og i al den tid har historier som disse udspillet sig.
År efter år.
Generation efter generation.
Venskaber.
Rivalisering.
Håb.
Og frygt.
Hvad betyder det for os som deres nærmeste slægtninge?
Hvem er vi?
Hvordan blev vi til dem, vi er?
Det kan chimpanser fortælle noget om.
Vi kan ofte genkende vores bedste og værste sider i dem.
Hvis vi fuldt ud forstod deres verden,
kunne vi måske bedre forstå vores egen.
De har tilsyneladende altid nye og fantastiske ting at vise os.
Og det kan de forhåbentlig blive ved med.
CHIMPANSERNES RIGE
CHIMPANSERNE I NGOGO OG RESTEN AF AFRIKA ER TRUET
PÅ GRUND AF TAB AF LEVESTEDER, JAGT OG SYGDOM
DERES FREMTID AFHÆNGER AF MENNESKEHEDEN
TIL MINDE OM SEBASTÍAN RAMÍREZ AMAYA
Tekster af: Nanette Skjødt Sørensen